Jasminum fruticans

Jasminum fruticans er en plante i oljetrefamilien og den eneste sjasminarten som vokser naturlig i Europa.

Den er en eviggrønn eller halvt eviggrønn, opprett busk som blir opptil tre meter høy. Stenglene er firkantede. Bladene er spredte, trekoblete og blankt mørkegrønne. Blomstene er gule, 12–15 mm store og uten duft. Frukten er et blankt, svart bær. 

Jasminum fruticans vokser på tørre, steinete steder og finnes ofte i garrigue. Den er utbredt i store deler av middelhavsområdet, men mangler på de fleste øyene. Den finnes fra Portugal og Marokko i vest nordover til Romania og Krim og østover til Iran.

 Litteratur 




 Eksterne lenker 

miniatyr|venstre|Blader og blomster

Kategori:Oljetrefamilien
Kategori:Planter formelt beskrevet i 1753
Kategori:Planter formelt beskrevet av Carl von Linné